Bladene som er tynne og papiraktige har sagtakket kant og et eggformet eller elliptisk omriss. De kan bli inntil 3 cm i lengde og 1,6 cm på det bredeste. Fargen på bladene er til å begynne med lys grønn, men blir ofte rødlig flekkete utover i sesongen. Før buskene feller bladene om høsten kan de få en vakker rød høstfarge, særlig i fjellet. Bladstillingen er spredt og skruestilt.